ટીમ ઇન્ડિયાના કેપ્ટન વિરાટ કોહલીએ બોલીવૂડની જાણીતી અભિનેત્રી અનુષ્કા શર્મા સાથે આજે પ્રભુતાના પગલાં માંડ્યા છે . ઇટલીમાં આ બંન્ને જણાએ લગ્નના સાત ફેરા લીધા છે . આ લગ્નમાં સચિન તેંડુલકર અને બોલીવૂડના કિંગ શાહરૂખ ખાન હાજર રહ્યા હતા . ઇટલીના બોર્ગા ફિનોચીતો રિસોર્ટમાં બંન્ને જણાએ લગ્ન કર્યા છે . અને તેમણે આ અંગે તેમના ઇસ્ટ્રાગામ એકાઉન્ટ પર પણ જાણ કરતા લખ્યું છે કે મિસ્ટર એન્ડ મિસિસ કોહલી . માનવામાં આવી રહ્યું છે કે ડિસેમ્બર 26ના રોજ અનુષ્કા અને વિરાટના મુંબઇમાં રિસેપ્શન થશે . નોંધનીય છે કે 2013માં એક શેમ્પુની એડ દરમિયાન વિરાટ કોહલી અને અનુષ્કા શર્મા પહેલી વાર એક બીજાને મળ્યા હતા . અને ત્યાંથી તેમના સંબંધો પહેલા મિત્રતા અને પછી પ્રેમમાં ફેરવાયા હતા . તે પછી બંન્ને જણાએ સોમવારે લગ્ન કરી લીધા હતા . નોંધનીય છે કે આ પ્રસંગે બંન્નેના પરિવારજનો અને મિત્રો સાથે રહ્યા હતા .